2. Deltidspasning i daginstitutioner (Åben)
Tidl. politisk behandling BY, 29.10.24, pkt. 3
Forventet sagsgang
BS-U, ØK, BY, høring, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag til model for deltidspasning i 
vuggestuer og børnehaver samt godkende, at forslaget sendes i høring hos 
dagtilbuds områdebestyrelser og SMU (sektor MED-udvalg) på dagtilbudsområdet.
Det bemærkes, at Byrådet på mødet 25. marts 2025 besluttede at udsætte behandlingen af sagen til 
byrådsmødet 29. april 2025. Som følge heraf er ikrafttrædelsesdatoen for ordningen flyttet to måneder, da 
behandlingen i Byrådet efter høring flyttes fra juni til august 2025. Indførelse af nye takster skal varsles 
med tre måneder, hvilket betyder, at en deltidspladsordning tidligst kan implementeres fra 1. december 
2025.
På byrådsmødet 29. oktober 2024 fremsendte Det Konservative Folkeparti, Venstre, Liberal Alliance, 
Dansk Folkeparti, Danmarksdemokraterne og Emily Mathiasen følgende forslag til behandling i Byrådet: 
”Det Konservative Folkeparti, Venstre, Liberal Alliance, Dansk Folkeparti, Danmarksdemokraterne og Asta Toft 
Frida Knudsen foreslår, at Favrskov Kommune tilbyder deltidspasning i daginstitutioner (vuggestue og børnehave) til 
forældre, der måtte ønske dette. Formålet er at give kommunens børnefamilier mulighed for større 
fleksibilitet i hverdagen. Det giver familier, der i forvejen benytter institutionerne i mindre grad, en lavere 
forældrebetaling. Forslaget lægger op til at lade en eventuel kommunal besparelse blive inden for 
institutionsområdet.”
Forslaget blev godkendt af et flertal i Byrådet og efterfølgende videresendt til forvaltningen med henblik på, 
at der kunne udarbejdes et konkret forslag til, hvordan en deltidspasningsordning kan implementeres i 
Favrskov Kommune. 
Forlag til model
Børn og Kulturs forslag til en model for deltidspasning bygger på kommunens egne erfaringer fra den 
eksisterende ordning for deltidspasning ved barsel samt på erfaringer fra andre kommuner med 
deltidspasningsordninger. 
Forslaget er udviklet med udgangspunkt i en række principper, der skal sikre en velfungerende ordning for 
både familier og daginstitutioner. Herunder et princip om at ordningen skal øge familiers fleksibilitet i valget 
af pasningsordninger og samtidig skabe forudsigelighed for institutionernes arbejdstidsplanlægning. 
Derudover tilstræbes det at minimere administrationen og forenkle den praktiske planlægning af ordningen. 
Det er ligeledes en væsentlig prioritet, at alle børn – uanset om de er på deltid eller fuldtid – får mulighed 
for at deltage i den pædagogiske hverdag, herunder i kommunens skovbørnehavetilbud. Endelig skal 
ressourcetildelingen til den enkelte daginstitution følge princippet om, at ”pengene følger opgaven” og 
afspejle det faktiske antal timer for både deltid- og fuldtidsbørn.
[adresse]: EMN-2024-02603
Dok-ID: 3852040
Sagsbehandler: hned
Byråd
29. april 2025  19:00
Børn og Kultur foreslår, at modellen for deltidspasning, baserer sig på følgende elementer: 

Forældrene kan vælge deltidspasning på 30 timer i et fast tidsrum mandag til fredag fra kl. 8.30 -
14.30. 

Ikke benyttede timer fra ferie, sygdom eller lign. kan ikke opspares til senere brug. Dette princip er det 
samme, som i dag gælder for deltidspasning til forældre på barsel.

Fristen for at ændre mellem deltids- og fuldtidspasning bliver på 1 måned til den næstkommende 1. 
eller 16. i måneden. 

Aula anvendes til at registrere, hvornår barnet afleveres og afhentes. Af hensyn til den enkelte 
institutions planlægning og ressourceforbrug skal de 30 timer dække forældrenes faktiske 
pasningsbehov/tidsforbrug inkl. den daglige forældrekontakt, så tid til aflevering og afhentning mv. er 
indregnet i de 30 timer.

I tilfælde af, at forældre ikke overholder anvendelse af deltidspladsen, vil forældrene af ledelsen i 
daginstitutionen få tilsendt to advarsler via e-Boks. Tredje gang det opleves, at forældrene ikke 
overholder deltidspladsen, orienteres forældrene via e-Boks om, at deltidspladsen ændres til fuldtid til 
den næstkommende 1. eller 16. i måneden.
VURDERING
Børn og Kultur vurderer, at den foreslåede model imødekommer de opstillede formål ved at sikre en 
fleksibel ordning for familierne, samtidig med at institutionerne får den nødvendige forudsigelighed i deres 
planlægning. 
Modellen minimerer den afledte administrationen ved at fastlægge klare og ensartede rammer for 
tidsrummet, der kan anvendes til deltidspladser. Desuden sikrer den, at alle børn, uanset pasningsomfang, 
fortsat kan deltage i den pædagogiske hverdag. Endelig understøtter principperne for ressourcetildeling en 
fair og balanceret fordeling af midler i overensstemmelse med børnenes faktiske tilstedeværelse.
Det bemærkes, at Børn og Kultur fortsat vurderer, at der vil være øgede administrative opgaver, hvis 
deltidsordningen implementeres, selvom modellen minimerer de administrative opgaver.
ØKONOMI
Implementeringen af en deltidsordning kræver, at ressourcetildelingsmodellen på dagtilbudsområdet 
justeres, så den også omfatter ressourcetildeling til deltidspladser.
Det forudsættes, at en fuldtidsplads svarer til 40 timer om ugen. Selvom institutionens åbningstid er 51,5 
timer om ugen, vurderes det, at en fuldtidsplads gennemsnitligt svarer til 40 timers pasning. Med denne 
forudsætning udgør en deltidsplads ¾ af en fuldtidsplads. Ved at vælge 40 timer fremfor de 51,5 timer øges 
både den kommunale ressourcetildeling og forældrebetalingen for deltidspladser. 
Det forventes, at 5 % af børnene i [adresse] vil vælge en deltidsplads, hvis ordningen 
implementeres.
Det følger af byrådets beslutning 29. oktober 2024, at den foreslåede ordning ikke må medføre en reduktion 
af den kommunale tildeling til dagtilbudsområdet. Den samlede kommunale tildeling til området forbliver 
derfor uændret, mens forældrebetalingen for deltidspladser reduceres. Dette medfører en budgetreduktion 
for daginstitutionerne, som afhænger af antallet af børn, der indskrives på deltidspladser.
Den samlede årlige økonomi for daginstitutionsområdet i 2025 forventes at være ca. 273 mio. kr. inkl. 
indtægter fra forældrebetaling. Hvis 5 % af forældrene vælger deltidsplads, vil budgetreduktionen for 
daginstitutionsområdet være ca. 750.000 kr. årligt. For en institution med 24 vuggestuebørn og 70 
børnehavebørn vil den foreslåede ressourcetildeling betyde en årlig budgetreduktion på samlet 30.200 kr. 
ud af et årligt budget på 8.500.000 kr., hvis 5 % af børnene vælger en deltidsplads.
For at sikre at ressourcetildelingen afspejler det faktiske antal timer for både deltid- og fuldtidsbørn tilpasses 
den kommunale ressourcetildeling til en deltidsplads svarende til ¾ af en fuldtidsplads (30/40). Økonomien 
frigjort ved dette tildeles derefter dagtilbuddene efter antallet af børn på deltid og fuldtid (dvs. institutionens 
andel af det samlede antal helårspladser.) Denne tilpasning er nærmere beskrevet i vedlagte bilag.
                                                                                                                     
Forældrebetalingstaksterne vil blive ændret ved en ny ressourcetildeling til deltid og fuldtid. Nedenstående 
tabel viser, at forældre ved at vælge deltidsplads vil spare 864 kr. pr. måned for et vuggestuebarn og 494 
kr. pr. måned for et børnehavebarn i forældrebetaling (ud fra en forudsætning om at fuldtid svarer til 40 
timer). Som det ses i nedenstående tabel (kolonnen yderst til højre), så er den foreslåede takst højere end 
den nuværende deltidstakst ved barsel, da den er beregnet ud fra, at fuldtid svarer til 51,5 timer. Der lægges 
med dette forslag op til, at den nuværende takst for deltid ved barsel i vuggestue og børnehave ændres til 
den nye takst og træder i kraft sammen med deltidspasningsordningen.
Indførelse af nye takster skal varsles med 3 måneder, hvilket betyder, at en deltidspladsordning og nye 
takster efter høringsperioden kan implementeres fra 1. december 2025.
Tabel 1: Forældrebetalingstakster ved deltid og fuldtid i daginstitutioner
(NY) 
Lone Laursen
talings-
takst deltid 
pr. måned*
Forældre-
betalings-
takst 
fuldtid pr. 
måned
Forskel i 
forældre-
betaling ml. 
deltid og 
fuldtid pr. 
måned
Årlig 
forskel 
(11 mdr. 
forældre-
betaling)
Nuværende 
forældre-
betalings-
takst deltid 
v. barsel pr. 
måned**
Vuggestue
3.252 
4.116 
-864
-9.504
2.667
Børnehave
1.819
2.313
-494
-5.434
1.481
*ved forslag om fuldtid = 40 timer.  
**ved deltidspasning barsel, hvor fuldtid = 51,5 timer.
Indførelse af deltidspasning, og den deraf afledte lavere udgift til børn på deltidspladser, betyder samtidig, 
at der forventes en mindreudgift på ca. 200.000 kr. pr. år i kommunens udgifter forbundet med søskende- 
og fripladstilskud, da nogle af disse børn også forventes at benytte deltidspladser. Dette er indregnet i de 
ovenstående beregninger. Børn og Kultur foreslår, at der i stedet afsættes 200.000 kr. årligt til 
pladsanvisningen som følge af den øgede administrative opgave, der følger med indførslen af 
deltidsordningen for alle. Når beløbet tages af den frigjorte økonomi ved mindre udgift til søskende- og 
fripladstilskud, vil det ikke få negative konsekvenser for opgørelsen af minimumsnormeringer.
INDDRAGELSE
Det nuværende forslags hovedelementer har været forelagt SMU-dagtilbud i december 2024. Forslagets 
indhold er desuden blevet kvalificeret på områdeledermøde samt på møde med næstformand SMU-
dagtilbud i januar 2025.
Børn og Kultur vurderer, at forslaget skal sendes i høring i områdebestyrelserne, da det fremgår af 
styrelsesvedtægten på dagtilbudsområdet, at områdebestyrelserne har kompetence til at indgive 
høringssvar i forbindelse med den politiske behandling af budgettet. Børn og Kultur vurderer derfor, at de 
også skal høres i denne sag, da forslag til deltidspasning bl.a. ændrer på ressourcetildelingen til 
institutionerne samt den takst, som forældrene skal betale. Det foreslås desuden, at forslaget sendes i 
høring i SMU-dagtilbud.
INDSTILLING
Direktøren for Børn og Kultur indstiller til Byrådet:
1.
At forslag til model for deltidspasning i vuggestue og børnehave i [adresse] godkendes og 
sendes i høring i områdebestyrelserne (daginstitutioner) og i SMU-dagtilbud.
2.
At deltidspasningsordningen træder i kraft pr. 1. december 2025.
BESLUTNING
Børne- og Skoleudvalget, 4. marts 2025:
Fraværende: Ronny Olesen
På grund af stemmelighed fremsendes sagen til Økonomiudvalgets behandling uden indstilling.
For indstillingen stemte Laust Jepsen og Merethe Pedersen.
Imod indstillingen stemte Emily Eriksen og Boris Mathiasen.
Økonomiudvalget, 18. marts 2025:
Fraværende: Ingen
Indstilles godkendt ned 5 stemmer for og 2 imod. Ingen undlod at stemme.
For stemte Iver Mathiesen, Pia Jensen, Emily Mathiasen, Iver Bruun og Karsten Andresen.
Imod stemte Åse Berg og Tommy Mathiesen.
Byråd, 25. marts 2025:
Fraværende: Stig Bech
Sagen er udsat til Byrådsmødet 29. april 2025 jf. punkt 1.
Byrådet, 29. april 2025:
Fraværende: ingen
Godkendt med den ændring, at ordningen træder i kraft pr. 1. januar 2026. 13 stemte for og 12 imod. 
Ingen undlod at stemme. 
For stemte Iver Mathiesen, Pia Jensen, Ragnar Karlsen, Lærke Frandsen, Holger Mikkelsen, 
Merethe Pedersen, Iver Bruun, Laust Jepsen, Karsten Andresen, Gorm Christoffersen 
Ruth Thygesen, Stig Bech, Emily Mathiasen og Liva Klausen. 
Imod stemte Åse Berg, Tommy Mathiesen, Frode Simonsen, Brian Johnsen, Noah Bruun, 
Ronny Olesen, Emily Eriksen, Xenia Jeppesen, Natasha Larsen, 
Thake Morten Danielsen, Boris Mathiasen og Michael Mathiasen.
Bilag

Bilag - Økonomi  (3858588)
